**Ministru kabineta rīkojuma projekta “Par akciju sabiedrības “Latvijas Gāze” atbrīvošanu no valsts nodevas maksāšanas par ziņu saņemšanu no Iedzīvotāju reģistra” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Akciju sabiedrība „Latvijas Gāze” 2016.gada 26.jūlijā nosūtīja Iekšlietu ministrijai un Ekonomikas ministrijai vēstuli Nr.01-7/2115 „Par akciju sabiedrības „Latvijas Gāze” akcionāru informēšanu”, kurā norādīja, ka šī gada 11.februārī, pieņemot grozījumus Enerģētikas likumā (stājās spēkā 2016.gada 8.martā), likumdevējs uzlicis par pienākumu reorganizēt akciju sabiedrību „Latvijas Gāze”, sadalot to divos patstāvīgos komersantos. Tādēļ, lai nodrošinātu juridiski korektu akciju sabiedrības „Latvijas Gāze” reorganizāciju, nepieciešams informēt katru akcionāru par iespēju pieteikties uz jaunizveidojamās sabiedrības akcijām. Akciju sabiedrība „Latvijas Gāze” norāda, ka vēlas informēt 6554 akcionārus – Latvijas iedzīvotājus, nodokļu maksātājus. Neskatoties uz akciju sabiedrības „Latvijas Gāze” īstenoto informatīvo kampaņu masu medijos laika posmā no šī gada 11.jūlija un oficiālo publikāciju izdevumā „Latvijas Vēstnesis”, divu nedēļu laikā ir pieteikušies tikai 100 akciju sabiedrības „Latvijas Gāze” akcionāru. Līdz ar to jāīsteno papildu pasākumi akcionāru informēšanā. Tāpat akciju sabiedrības „Latvijas Gāze” vēstulē norādīts, ka tā kā akciju sabiedrības „Latvijas Gāze” reorganizācijas nepieciešamība izriet no likuma līmenī dotā uzdevuma un akciju sabiedrības „Latvijas Gāze” korekta un savlaicīga reorganizācija ir tieši saistīta ar Latvijas iedzīvotāju vitālām interesēm, tā lūdz rast iespēju īstenot pasākumus, lai atbrīvotu akciju sabiedrību „Latvijas Gāze” no maksas par Pārvaldes sniegto pakalpojumu akciju sabiedrības „Latvijas Gāze” akcionāru informēšanā. Minētais novērstu neparedzētu sadārdzinājumu akciju sabiedrības „Latvijas Gāze” sniegtajiem pakalpojumiem, par kuru būtu spiests maksāt patērētājs.Saskaņā ar Iedzīvotāju reģistra likuma 17.1 pantu par informācijas saņemšanu no Iedzīvotāju reģistra maksājama valsts nodeva. Ministru kabinets nosaka valsts nodevas apmēru, samaksas kārtību, kā arī atvieglojumus valsts nodevas maksāšanā un atbrīvojumus no valsts nodevas maksāšanas. Ministru kabineta 2015.gada 14.jūlija noteikumu Nr.391 „Noteikumi par valsts nodevu par informācijas saņemšanu no Iedzīvotāju reģistra” 4.punktā noteikts, ka no valsts nodevas samaksas atbrīvotas – personas ar invaliditāti, Černobiļas atomelektrostacijas avārijas seku likvidēšanas dalībnieki, personas, kuras sasniegušas Latvijas Republikā vecuma pensijas piešķiršanai noteikto vecumu, personas, kurām Latvijas Republikā piešķirta vecuma pensija, trūcīgas ģimenes loceklis vai atsevišķi dzīvojoša trūcīga persona.Saskaņā ar Valsts pārvaldes iekārtas likuma 54.panta trešo daļu iestāžu sadarbība notiek bez maksas, ja ārējā normatīvajā aktā nav noteikts citādi. Šā likuma 1.panta 3.punktā ir noteikts termina “iestāde” definējums. Pamatojoties uz Komerclikuma 134.panta pirmo un ceturto daļu, 135.panta pirmo daļu un ziņām, kas par akciju sabiedrību „Latvijas Gāze” iekļautas Latvijas Republikas Uzņēmumu reģistrā, akciju sabiedrība „Latvijas Gāze” pēc sava tiesiskā statusa neatbilst Valsts pārvaldes iekārtas likuma 1.panta 3.punktā minētajam “iestādes” statusam, tādēļ uz akciju sabiedrību „Latvijas Gāze” nav attiecināma šā likuma 54.panta trešā daļa. Ievērojot minēto, Pārvaldei nav tiesību sniegt akciju sabiedrībai „Latvijas Gāze” ziņas no Iedzīvotāju reģistra bez maksas.Iedzīvotāju reģistra likuma 10.panta pirmās daļas 10.punktā un 17.pantā noteikts, ka Iedzīvotāju reģistrā par personu iekļauj ziņas par deklarētās, reģistrētās vai personas norādītās dzīvesvietas adresi. Ministru kabinets nosaka kārtību, kādā Pārvalde, attiecīgās pašvaldības un Latvijas diplomātiskās un konsulārās pārstāvniecības ārvalstīs savas kompetences ietvaros izsniedz Iedzīvotāju reģistrā iekļautās ziņas. Ministru kabineta 2011.gada 15.februāra noteikumu Nr.130 „Iedzīvotāju reģistrā iekļauto ziņu izsniegšanas kārtība” 8.4.apakšpunktā noteikts, ka, pieprasot ziņas par citu personu, pieprasījumā norāda:8.4.1. pamatojumu ziņu saņemšanas nepieciešamībai un pievieno to apliecinošu dokumentu vai tā kopiju; 8.4.2. ziņu izmantošanas mērķi, ja likumā nav noteikta cita kārtība;  8.4.3. datus, pēc kuriem var identificēt personu.Ievērojot minēto, lai Pārvaldei būtu tiesisks pamats izsniegt ziņas no Iedzīvotāju reģistra par akciju sabiedrības „Latvijas Gāze” akcionāru dzīvesvietas adresēm, ir nepieciešams tiesisks pamatojums ziņu saņemšanai.Komerclikuma 273.panta pirmajā un otrajā daļā noteikts, ka paziņojums par akcionāru sapulces sasaukšanu izsludināms ne vēlāk kā 30 dienas pirms paredzētās akcionāru sapulces. Paziņojums par akcionāru sapulces sasaukšanu izsludināms:1) ja sabiedrībai ir uzrādītāja akcijas, — publicējot paziņojumu oficiālajā izdevumā „Latvijas Vēstnesis” un vēl vismaz vienā laikrakstā;2) ja sabiedrībai ir arī vārda akcijas vai tikai vārda akcijas, — nosūtot akcionāru reģistrā ierakstītajiem akcionāriem rakstveida paziņojumus.Atbilstoši minētajam 2016.gada 1.augusta oficiālajā izdevumā „Latvijas Vēstnesis” tika publicēts paziņojums ārkārtas sēdes sasaukšanai 2016.gada 2.septembrī, lai izskatītu jautājumu par akciju sabiedrības „Latvijas Gāze” reorganizāciju.Saskaņā ar Komerclikuma 235.panta pirmās daļas 1.punkta “a” apakšpunktu akcionāru reģistrā ieraksta ziņas par akcionāriem: fiziskajai personai — vārdu, uzvārdu, personas kodu (ja personai nav personas koda, — dzimšanas datumu, personu apliecinoša dokumenta numuru un izdošanas datumu, valsti un institūciju, kas dokumentu izdevusi) un dzīvesvietu.Komerclikums neparedz pienākumu akcionāriem informēt akciju sabiedrību par savas dzīvesvietas maiņu.Ievērojot minēto, akcionāru dzīvesvietas adreses akcionāru reģistrā var nebūt aktuālas, kā rezultātā izsūtītie rakstveida paziņojumi var nesasniegt adresātu.Ievērojot minēto, nezinot akcionāru aktuālo dzīvesvietas adresi var netikt sasniegts mērķis – visu akcionāru informēšana par ārkārtas sapulci, kurā lems par akciju sabiedrības „Latvijas Gāze” reorganizāciju, kas nepieciešama izpildot likumdevēja gribu (pieņemot grozījumus Enerģētikas likumā), kā arī Eiropas Savienības direktīvu 2009/73/EK. Norādāms, ka, ja netiktu pieņemti grozījumi Enerģētikas likumā un tā rezultātā netiktu pārņemtas direktīvas 2009/73/EK prasības, Latvijai nāktos saskarties ar pārkāpuma procedūru un potenciāli ar soda sankcijām. Tāpat ievērojot to, ka Latvijas vēlme joprojām ir īstenot Kopīgas intereses projektus dabasgāzes nozarē, piesaistot Eiropas Savienības finansējumu (*Connecting Europe Facility*), tad direktīvas prasību neieviešanas gadījumā tas nebūtu iespējams. Ievērojot visu minēto un ņemot vērā visus tiesiskos un faktiskos apstākļus, tai skaitā, ka akciju sabiedrības reorganizācija tiek veikta likumdevēja gribas dēļ, konstatējams, ka varētu tikt izsniegtas ziņas par akcionāru dzīvesvietas adresēm no Iedzīvotāju reģistra. Ievērojot to, ka akciju sabiedrība „Latvijas Gāze” vēlas saņemt ziņas par vairāk kā 6000 akcionāru dzīvesvietas adresēm, tad šajā gadījumā lietderības apsvērumu dēļ ziņas būtu izsniedzamas elektroniski. Saskaņā ar Ministru kabineta 2015.gada 14.jūlija noteikumu Nr.391 „Noteikumi par valsts nodevu par informācijas saņemšanu no Iedzīvotāju reģistra” 2.5.apakšpunktu informācijas saņemšana triju darbdienu laikā par vienu personu, ja tā sagatavota pēc informācijas pieprasītāja norādītajiem kritērijiem un parakstīta ar drošu elektronisko parakstu, – 2,13 *euro.*Saskaņā ar Iedzīvotāju reģistra likumu par informācijas saņemšanu no Iedzīvotāju reģistra maksājama valsts nodeva. Minētā likuma 17.1pantā noteikts, ka Ministru kabinets nosaka valsts nodevas apmēru, samaksas kārtību, kā arī atvieglojumus valsts nodevas maksāšanā un atbrīvojumus no valsts nodevas maksāšanas. Tādējādi likumdevējs ir noteicis, ka vienīgi Ministru kabinetam ir tiesības lemt par atbrīvojumu paredzēšanu no valsts nodevu samaksas par ziņu saņemšanu no Iedzīvotāju reģistra. Atbrīvojumus no valsts nodevas samaksas nosaka Ministru kabineta 2015.gada 14.jūlija noteikumi Nr.391 “Noteikumi par valsts nodevu par informācijas saņemšanu no Iedzīvotāju reģistra” (turpmāk – Noteikumi Nr.391), konkrēti, noteikumu 4.punkts. Minētajā normā ir uzskaitīti konkrēti subjekti, kuri ir atbrīvoti no valsts nodevas par ziņu saņemšanu no Iedzīvotāju reģistra samaksas. Ievērojot apstākli, ka noteikumu Nr.391 uzskaitītajiem izņēmumiem no valsts nodevas samaksas pienākuma ir pastāvīga regulējuma raksturs, savukārt, ņemot vērā iepriekš aprakstītos īpašos apstākļus, attiecībā uz akciju sabiedrību “Latvijas Gāze” būtu paredzams tikai vienreizējs nodevas atbrīvojums par akcionāru dzīvesvietas adrešu saņemšanu no Iedzīvotāju reģistra, lai nodrošinātu akcionāru informēšanu par akciju sabiedrības “Latvijas Gāze” reorganizāciju saskaņā ar 2016.gada 11.februāra likumu “Grozījumi Enerģētikas likumā”, kas stājās spēkā 2016.gada 8.martā, un tam ir individuāla regulējuma raksturs sagatavots atsevišķs Ministru kabineta rīkojuma projekts, nevis tiek grozīti Noteikumi Nr.391 vai izdoti jauni Ministru kabineta noteikumi.Tāpat norādāms, ka Ministru kabinetam ir tiesības pieņemt gan Ministru kabineta rīkojumus, gan Ministru kabineta noteikumus, un ievērojot to, ka šīs gadījums ir individuāls un vienreizējs, atbilstošākā forma būtu Ministru kabineta rīkojums.Ņemot vērā to, ka piešķiramā atbalsta summa (valsts nodevas apmērs par ziņu saņemšanu nepārsniedz EUR 200000, atbrīvojumu no valsts nodevas par ziņu saņemšanu (par akcionāru dzīvesvietas adresēm) būtu pieļaujams veikt, ievērojot Komisijas 2013. gada 18. decembra Regulas (ES) Nr. [1407/2013](http://eur-lex.europa.eu/eli/reg/2013/1407?locale=LV) par Līguma par ES darbību [107.](http://likumi.lv/ta/id/271412?&search=on#p107) un [108. panta](http://likumi.lv/ta/id/271412?&search=on#p108) piemērošanu *de minimis* atbalstam (ES Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1407/2013) prasības. Piešķirot akciju sabiedrībai “Latvijas Gāze” ar rīkojuma projektu paredzēto *de minimis* atbalstu, jāievēro Ministru kabineta 2014. gada 2. decembra noteikumu Nr. 740 „*De minimis* atbalsta uzskaites un piešķiršanas kārtība un uzskaites veidlapu paraugi” (turpmāk – noteikumi Nr. 740”) nosacījumus. Proti, lai saņemtu atbrīvojumu no valsts nodevas, akciju sabiedrībai “Latvijas Gāze” ir jāpiesakās *de minimis* atbalstam, Pilsonības un migrācijas lietu pārvaldē iesniedzot aizpildītu noteikumu Nr. 740 1.pielikumā noteikto veidlapu, norādot savus datus, ziņas par trīs fiskālo gadu periodā saņemto jebkādu *de minimis* atbalstu, kā arī datus par citu akciju sabiedrībai “Latvijas Gāze” piešķirto valsts atbalstu iepriekšējo trīs fiskālo gadu periodā, kas sniegts tām pašām attiecināmajām izmaksām. Tāpat akciju sabiedrībai “Latvijas Gāze” ir jānorāda ziņas par tā atbilstību vienas vienotas komercsabiedrības definīcijai, ziņas par to, vai pēdējo trīs fiskālo gadu laikā atbalsta pretendents ir sadalījies, apvienots vai iegādāts, kā arī jāapliecina, ka tas nav grūtībās nonācis (nav uzsākts tiesiskās aizsardzības vai maksātnespējas process). Attiecīgi pēc šāda pieteikuma un apliecinājuma saņemšanas un izvērtēšanas Pilsonības un migrācijas lietu pārvalde noteikumos Nr. 740 noteiktajā kārtībā varēs pieņemt lēmumu par *de minimis* atbalsta sniegšanu.Attiecīgi noteikumu projekts papildināts ar atrunu, ka finanšu atbalstu akciju sabiedrībai “Latvijas Gāze” sniedz saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407?locale=LV).Rīkojuma projekta izstrādes laikā tika vērtēta plānotā regulējumu atbilstība Latvijas Republikas Satversmes 91.pantam un secināts, ka šajā gadījumā netiek pārkāpts vienlīdzības princips un šāds izņēmums ir objektīvs un pamatots. Atšķirīgas attieksmes nepieciešamība konkrētajā gadījumā pamatojama ar to, ka izdevumi akciju sabiedrībai “Latvijas Gāze” ir saistīti ar no valsts puses izvirzīto prasību izpildi – veikt reorganizāciju.Ievērojot to, ka saskaņā ar Iedzīvotāju reģistra likuma 17.1 pantu Ministru kabinets var noteikt atbrīvojumus no valsts nodevas maksāšanas, un ka normatīvajos aktos nav noteikts, ka akciju sabiedrības reorganizācijas gadījumā, kas veikta likumā veikto grozījumu rezultātā, ziņas par akcionāru dzīvesvietas adresēm varētu tikt izsniegtas neiekasējot valsts nodevas samaksu. Jautājums par atbrīvojumu no valsts nodevas maksāšanas par ziņu izsniegšanu no Iedzīvotāju reģistra ir konceptuāli izlemjams Ministru kabinetā, ievērojot faktiskos apstākļus. Šī rīkojuma mērķis ir segt izdevumus, kas var rasties privātpersonai, lai izpildītu likumdevēja gribu, tas ir, īstenotu akciju sabiedrības reorganizāciju, un tās ietvaros nodrošinātu obligātu akcionāru informēšanu par plānoto akcionāru sapulci.Norādāms, ka šis būs vienreizējs pasākums pie šādiem tiesiskajiem un faktiskajiem apstākļiem. |
| 3. | Projekta izstrādē iesaistītās institūcijas | Iekšlietu ministrija, Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 3 728 | -13 960 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 728 | -13 960 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar Ministru kabineta 2015.gada 14.jūlija noteikumu Nr.391 „Noteikumi par valsts nodevu par informācijas saņemšanu no Iedzīvotāju reģistra” 2.5.apakšpunktu informācijas saņemšana triju darbdienu laikā par vienu personu, ja tā sagatavota pēc informācijas pieprasītāja norādītajiem kritērijiem un parakstīta ar drošu elektronisko parakstu, – 2,13 *euro.* Ja tiek pieprasītas ziņas par visiem akciju sabiedrības “Latvijas Gāze” akcionāriem, kas minēti tās vēstulē, tas ir 6554, tad valsts nodevas apmērs ir 13 960. Līdz ar to rīkojuma projektam ir negatīva ietekme uz valsts pamatbudžeta ieņēmumiem, jo netiks iekasēta valsts nodeva 13 960 *euro* apmērā. Saskaņā ar indikatīvo 2016.gada prognozi valsts nodevas par informācijas saņemšana triju darbdienu laikā par vienu personu, ja tā sagatavota pēc informācijas pieprasītāja norādītajiem kritērijiem un parakstīta ar drošu elektronisko parakstu, ieņēmumi 2016.gadā prognozēti 3 727 *euro* apmērā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

Anotācijas II, IV, V, VI un VII sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone-Godmane

08.08.2016. 17:08

2 021

Stone, 67219425

kristine.stone@pmlp.gov.lv